Τζάνετ Λ. Καβάντι

Η Τζάνετ Λίν Καβάντι (αγγλικά: Janet Lynn Kavandi), με καταγωγή από την Καρχηδόνα, Μισσούρι (γεννήθηκε στις 17 Ιουλίου 1959) είναι Αμερικανίδα επιστήμονας και αστροναύτης της NASA . Είναι βετεράνος τριών αποστολών διαστημικού λεωφορείου, υπηρέτησε ως αναπληρώτρια αρχηγός του γραφείου αστροναυτών της NASA,  και ήταν κεντρική διευθύντρια στο Κέντρο Έρευνας του Γκλεν της NASA στο Κλίβελαντ του Οχάιο από τον Μάρτιο του 2016 μέχρι την αποχώρησή της από τη NASA τον Σεπτέμβριο του 2019.  Η Καβάντι είναι Ανώτερη Αντιπρόεδρος του επιχειρηματικού τμήματος Διαστημικών Συστημάτων της Sierra Nevada Corporation.

Εκπαίδευση 
Η Καβάντι αποφοίτησε με τον υψηλότερο βαθμό το 1977 από το Λύκειο της Καρθαγένης- στην Καρθαγένη- Μιζούρι . Συνέχισε να παίρνει πτυχία στη χημεία από το Missouri Southern State College (πτυχίο, 1980), το Πανεπιστήμιο Επιστήμης και Τεχνολογίας του Μιζούρι (πτυχίο Μάστερ, 1982) και το Πανεπιστήμιο της Ουάσιγκτον (διδακτορικό, 1990).

Καριέρα 
Μετά την αποφοίτησή της το 1982, η Καβάντι έλαβε μια θέση στην βιομηχανία Eagle-Picher  στο Τζόπλιν, του Μιζούρι, ως μηχανικός στη νέα ανάπτυξη μπαταριών για αμυντικές εφαρμογές. Το 1984, αποδέχθηκε θέση ως μηχανικός στο Τμήμα Τεχνολογίας Ηλεκτρονικών Συστημάτων της Boeing Defense, Space &amp; Security στο Σιάτλ της Ουάσιγκτον. Υπηρέτησε ως επικεφαλής μηχανικός δευτερεύουσας ισχύος για τον πύραυλο Short Range Attack II, και κύρια εκπρόσωπος τεχνικού προσωπικού που ασχολήθηκε με το σχεδιασμό και την ανάπτυξη θερμικών μπαταριών για το Sea Lance και το Ελαφρύ Εξωατμοσφαιρικό Βλήμα. Άλλα προγράμματα που υποστήριξε περιλαμβάνουν μελέτες των βάσεων σε διαστημικούς σταθμούς, Σελήνη και Άρη, το Αδρανειακό Ανώτερο Στάδιο, το προηγμένο όχημα τροχιακής μεταφοράς, τα προγράμματα Ειδικών Αποδράσεων, τον πύραυλο κρουαζιέρας AGM-86 ALCM , τους πυραύλους Minuteman και Peacekeeper. Το 1986, ενώ εργαζόταν ακόμη για την Boeing, έγινε δεκτή στο μεταπτυχιακό σχολείο του Πανεπιστημίου της Ουάσιγκτον, όπου άρχισε να εργάζεται για το διδακτορικό της στην αναλυτική χημεία. Η διδακτορική της διατριβή περιλάμβανε την ανάπτυξη μιας επίστρωσης που υποδεικνύει την πίεση η οποία χρησιμοποιεί την απόσβεση οξυγόνου από φωτοφωταύγεια πορφυρίνης για να παρέχει συνεχείς χάρτες της επιφανειακής πίεσης των μοντέλων αεροδυναμικών δοκιμών σε σήραγγες ανέμου. Η δουλειά της επάνω σε βαφές που υποδεικνύουν την πίεση είχε ως αποτέλεσμα δύο διπλώματα ευρεσιτεχνίας.

Καριέρα στη NASA 

Η Καβάντι επιλέχθηκε ως υποψήφιος αστροναύτης από τη NASA τον Δεκέμβριο του 1994 και παρουσιάστηκε στο Διαστημικό Κέντρο Τζόνσον τον Μάρτιο του 1995. Μετά από ένα αρχικό έτος εκπαίδευσης, τοποθετήθηκε στο παράρτημα Ωφέλιμων φορτίων και Διαβίωσης, όπου στήριξε την ενσωμάτωση ωφέλιμου φορτίου για τον Διεθνή Διαστημικό Σταθμό. Η Καβάντι υπηρέτησε ως ειδικός αποστολής στο STS-91 (2–12 Ιουνίου 1998), την 9η και τελευταία αποστολή πρόσδεσης του Shuttle-Mir, ολοκληρώνοντας το κοινό πρόγραμμα Φάσης 1 μεταξύ  ΗΠΑ / Ρωσίας. Μετά την αποστολή, εργάστηκε ως CAPCOM (διαβιβαστής μηνυμάτων από το διαστημικό σκάφος) στο Κέντρο Ελέγχου Αποστολής της NASA. Στη δεύτερη αποστολή της, υπηρέτησε στο STS-99 (11–22 Φεβρουαρίου 2000), στην τοπογραφική αποστολή του διαστημικού λεωφορείου ραντάρ, η οποία χαρτογράφησε περισσότερα από 47 εκατομμύρια μίλια από την επιφάνεια της γης για να παρέχει δεδομένα για έναν εξαιρετικά ακριβή τρισδιάστατο τοπογραφικό χάρτη .

Στη συνέχεια, η Καβάντι εργάστηκε στο Κλάδο της Ρομποτικής, όπου εκπαιδεύτηκε στα ρομποτικά συστήματα χειριστών διαστημικού λεωφορείου και διαστημικού σταθμού. Στην πιο πρόσφατη αποστολή της, υπηρέτησε στο STS-104 / ISS Assembly Flight 7A (12–24 Ιουλίου 2001) στη δέκατη αποστολή στον Διεθνή Διαστημικό Σταθμό. Το πλήρωμα του διαστημικού λεωφορείου εγκατέστησε το κοινό αεροφράκτη "Quest" και πραγματοποίησε κοινές επιχειρήσεις με το πλήρωμα Expedition 2. Η Καβάντι είχε εκπαιδευτεί στο Εργαστήριο Ουδέτερης πλευστότητας για διαστημική πεζοπορία, αλλά δεν πραγματοποίησε διαστημικό περίπατο κατά τη διάρκεια της αποστολής του STS-104.

Μετά την τελευταία αποστολή της, η Καβάντι υπηρέτησε και πάλι ως επικεφαλής του κλάδου των Ωφέλιμων φορτίων και Διαβίωσης, στη συνέχεια ως επικεφαλής του κλάδου του Διεθνούς Διαστημικού Σταθμού (ISS). Ήταν υπεύθυνη για την εκπαίδευση, τις λειτουργίες, την ασφάλεια και τη δυνατότητα των πληρωμάτων να διαμείνουν στο ISS, καθώς και για την ανάπτυξη υλικού και λογισμικού και την αξιολόγηση του σχεδιασμού. Ήταν επίσης υπεύθυνη για τα επιστημονικά ωφέλιμα φορτία που εκτελούν τα πληρώματα του ISS σε τροχιά και για το συντονισμό μεταξύ διεθνών συνεταίρων για τα φιλοξενούμενα οχήματα και συσχετιζόμενων επιχειρήσεων. Το 2005, η Καβάντι αποδέχθηκε θέση ως αναπληρωτής αρχηγός του γραφείου αστροναυτών και υπηρέτησε σε αυτήν τη θέση μέχρι τον Φεβρουάριο του 2008. Μετά την αποστολή αυτή, έγινε αναπληρώτρια διευθύντρια στις Επιχειρήσεις του Ιπτάμενου Πληρώματος και στη συνέχεια διευθύντρια, στις Επιχειρήσεις του Ιπτάμενου Πληρώματος Διαστημικό Κέντρο Τζόνσον .

Βετεράνος τριών πτήσεων, η Καβάντι έχει καταγράψει περισσότερες από 33 ημέρες στο διάστημα, ταξιδεύοντας πάνω από 13,1 εκατομμύρια μίλια σε 535 τροχιές της Γης.

Τον Μάρτιο του 2016, η Καβάντι διαδέχθηκε τον Τζίμ Φρι ως Κεντρική Διευθύντρια στο Κέντρο Έρευνας του Γκλέν της NASA στο Κλίβελαντ του Οχάιο.

Τον Σεπτέμβριο του 2019, αποσύρθηκε από τη NASA και ξεκίνησε καριέρα στην Εταιρεία της Sierra Nevada .

Βραβεία και διακρίσεις 

 Εθνική Εταιρεία Τιμών, 1977.
 Αριστεύσασα του Λυκείου Καρθαγένης , 1977.
 Προεδρική υποτροφία από το Missouri Southern State University, 1977.
 Αποφοίτησε με Άριστα από το Missouri Southern State University, 1980.
 Πιστοποιητικά Ομαδικής Αριστείας και Άριστης Απόδοσης από την Boeing Missile Systems, 1991.
 Μετάλλια διαστημικής πτήσης της NASA
 Μετάλλια εξαίρετων υπηρεσιών της NASA, 2001 και 2002.
 Μετάλλιο εξαιρετικής ηγεσίας της NASA, 2006.
 Hall of Fame των αστροναυτών των Ηνωμένων Πολιτειών, 2019.

Παραπομπές

Εξωτερικοί σύνδεσμοι 

 Βιογραφία της NASA Οκτώβριος 2019

Γυναίκες αστροναύτες
Αμερικανοί αστροναύτες